Selv om den nye Renault Captur er en crossover i b-segmentet, som jo også betegnes som klassen for minibiler, så er Renault Captur alligevel ikke nogen klejn model. Den er 422,7 centimeter lang og måler 179,7 centimeter i bredden og 157,6 centimeter i højden. Akselafstanden er på 264 centimeter og den nye Renault Captur må maksimalt have 1500 kilo på krogen (benzinmotor og automatgear). Bilmodellen vejer i sig selv 1259 kilo.